[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.12.2008

COM(2008) 844 végleges

A BIZOTTSÁG JELENTÉSE

A BIZOTTSÁGOK 2007. ÉVI MUNKÁJÁRÓL

{SEC(2008) 3018}

A BIZOTTSÁG JELENTÉSE

A BIZOTTSÁGOK 2007. ÉVI MUNKÁJÁRÓL

A Bizottság az 1999. június 28-i 1999/468/EK tanácsi határozat 7. cikkének (4) bekezdésével összhangban ezúton közzéteszi a bizottságok 2007. évi munkájáról szóló éves jelentést. A jelentés a következő részekből áll: a komitológiai rendszer fejlődésére vonatkozó általános észrevételek, a bizottsági tevékenységek áttekintése és az egyes bizottságok részletes, a Bizottság érintett szervezeti egységei szerint rendezett statisztikáit tartalmazó melléklet[1]. A mellékletben szintén szerepelnek a bizottságok számának változására, illetve a különleges intézkedéstervezetekkel kapcsolatos rendkívüli eseményekre vonatkozó észrevételek, például a kedvezőtlen vélemények és a Tanács számára készített előterjesztések.

1. A KOMITOLÓGIAI RENDSZER FEJLőDÉSÉVEL KAPCSOLATOS ÁLTALÁNOS ÉSZREVÉTELEK

1.1. A komitológiai eljárás reformjának végrehajtása (az 1999/468/EK tanácsi határozatot módosító 2006/512/EK tanácsi határozat)

1.1.1. Összehangolás

A meglévő alap-jogiaktusoknak az új bizottsági eljárásokkal történő összehangolása jól ismert feladat, hiszen már az 1999/468/EK tanácsi határozatot megelőzően is végezték. A 2003-ban elfogadott négy összehangolási rendelet[2] egyenként, azonban tartalmi változtatások nélkül, csak bizottsági eljárásaik tekintetében módosította a meglévő alap-jogiaktusokat. Az összehangolás ekkor az egyes (irányító, szabályozási és védintézkedési) eljárások különböző változatainak eltörléséből állt. Tehát a módosítások teljesen automatikusak voltak, ami elősegítette a jogalkotó általi elfogadásukat.

Ezzel szemben a 2006/512/EK tanácsi határozat által bevezetett, ellenőrzéssel történő szabályozási bizottsági eljárásban meghatározott kritériumok kötelező érvényűek. Vagyis a feltételek fennállása esetén mindig az ellenőrzéssel történő szabályozási bizottsági eljárást kell alkalmazni. Máskülönben nem jogszerű az elfogadott alap-jogiaktus. Ezért annak eldöntése érdekében, hogy fennállnak-e az új eljárás alkalmazásának feltételei, minden egyes eset érdemleges tényezőit külön meg kell vizsgálni.

Az Európai Parlament, a Tanács és a Bizottság együttes nyilatkozatában[3] elfogadta azon alap-jogiaktusok jegyzékét, amelyeket sürgősen összhangba kell hozni az ellenőrzéssel történő szabályozási bizottsági eljárással. A Bizottság 2006. december 22-én elfogadta az elsőbbségi összehangolásra vonatkozó 26 javaslatot.

A 2006. júliusi együttes nyilatkozatban fel nem sorolt, együttdöntési eljárás keretében elfogadott valamennyi egyéb alap-jogiaktust is össze kell hangolni. A Bizottság kötelezettséget vállalt valamennyi meglévő jogi aktus felülvizsgálatára, illetve arra, hogy 2007 végéig valamennyi szükséges esetben megteszi az összehangolásukra irányuló megfelelő javaslatokat.

Tekintettel az érintett jogi aktusok számára, az átvilágítási gyakorlat 2007 januárjában megkezdődött. Összesen 225, összehangolásra szoruló jogi aktust azonosítottak .

Elkerülendő az egyenként történő megközelítést – amely a felülvizsgálat tárgyát képező mintegy 200 javaslat esetében kivitelezhetetlen lett volna, és lényeges következetlenségekhez vezethetett volna – a Bizottság 200 egyéni javaslat helyett gyűjtőjavaslat benyújtásáról döntött. Ezáltal az EP és a Tanács átfogóbb és következetesebb módon elemezheti a különböző eseteket.

A Bizottság időben elfogadta a következőket:

- 2007. november 23-án az általános összehangolás céljait és a felülvizsgálat során alkalmazott módszert bemutató, az EP-nek és a Tanácsnak címzett közleményt . A közleményben felsorolják az általános összehangolás által érintett valamennyi alap-jogiaktust.

- Szintén 2007. november 23-án az első , 59 alap-jogiaktusra kiterjedő gyűjtőjavaslatot .

- 2007. december 19-én két további gyűjtőjavaslatot , amelyek közül az egyik 47, a másik 4 alap-jogiaktusra terjed ki, amelyeket az Európai Közösséget létrehozó szerződés III. részének IV. címét alkalmazva fogadtak el. A gyűjtőjavaslatok célja, hogy figyelembe vegyék a Dániára, az Egyesült Királyságra és Írországra ezen a területen érvényes külön előírásokat.

- A negyedik és egyben utolsó gyűjtőjavaslatot (amely 46 alap-jogiaktusra terjed ki) 2008 februárjában fogadták el.

1.1.2. A kétoldalú megállapodás felülvizsgálata

Felül kell vizsgálni a komitológiai határozat végrehajtási eljárásairól szóló, 2000. októberi kétoldalú (Bizottság/Európai Parlament) megállapodást annak érdekében, hogy összhangba hozzák azt az átláthatósági nyilatkozattal/az aktualizált nyilvántartással, az ellenőrzéssel történő szabályozási bizottsági eljárás új formájával, illetve hogy – lehetőség szerint – egyszerűsítsék a jelenlegi szabályozást.

2007-ben tárgyalásokra került sor, és a legtöbb megoldatlan problémára gyorsan találtak kompromisszumos megoldást. A tárgyalások eredményét 2008 első félévében mindkét intézménynek hivatalosan jóvá kellett hagynia. A várakozások szerint a felülvizsgált megállapodás 2008. június 3-án lépett volna érvénybe.

1.1.3. A komitológia és az átláthatóság: a komitológiai dokumentumok nyilvántartása és adattára

A Bizottság az 1999/468/EK tanácsi határozat 7. cikkének (3) bekezdésével kapcsolatos nyilatkozatban (átláthatósági nyilatkozat)[4] kötelezettséget vállalt arra, hogy a komitológiai nyilvántartás működésének javítása által hozzájárul ahhoz, hogy az Európai Parlament jobban nyomon kövesse az egyes komitológiai eljárások szakaszait és menetrendjét, illetve meg tudja különböztetni a hozzá eljuttatott különböző típusú dokumentumokat.

Ezért az 1999/468/EK tanácsi határozat reformjának kísérő intézkedéseként a Bizottság létrehozta az új, javított komitológiai nyilvántartást annak érdekében, hogy az Európai Parlament és a közvélemény átláthatóbb és egységesebb módon férhessen hozzá a dokumentumokhoz és egyéb vonatkozó információkhoz. Az új nyilvántartás 2008. április 1-jén kezdte meg működését[5].

1.2. Az ítélkezési gyakorlat fejlődése

A Bíróság 2007. szeptember 13-i ítéletében (C-443/05. sz., Common Market Fertilizers S.A. ügy) megerősítette a „Forest Focus” ügyben hozott ítéletet (lásd a C-122/04. sz. ügyben 2006. február 23-án hozott ítélet összefoglalóját a 2006. évi jelentésben). A Bíróság hangsúlyozta, hogy a komitológiai határozat 2. cikkének megfogalmazása alapján egyértelmű, hogy a komitológiai eljárás megválasztásához kapcsolódó kritériumok nem kötelező érvényűek. Ezt a határozat preambulumának ötödik bekezdése is kifejezetten megerősíti. A tanácsadói bizottsági eljárás alkalmazásának sérelme nélkül az általános hatályú intézkedések akár a komitológiai határozat 2. cikkének a) pontja, akár annak b) pontja hatálya alá is tartozhatnak. Az általános hatályú intézkedések akkor tartozhatnak az irányítóbizottsági eljárás hatálya alá, amikor szorosan összefüggnek bizonyos egyedi intézkedésekkel, valamint amikor azok az alap-jogiaktus kellő részletességgel kifejtett keretébe illeszkednek. Ezzel szemben – ugyancsak a tanácsadói bizottsági eljárás esetleges alkalmazásának sérelme nélkül – az egyedi intézkedések kizárólag a komitológiai határozat 2. cikke a) pontjának hatálya alá tartozhatnak.

A jelen ügyben a Vámkódex 239. cikkében meghatározott bizottsági eljárásra való utalás a szabályozási bizottsági eljárás alkalmazását foglalja magában, amelyet az általános hatályú intézkedések tekintetében kell alkalmazni. A Bíróság megállapította, hogy egyedi döntés hozatalakor a Vámkódex 239. cikke nem írja elő a Bizottságnak semmilyen konkrét eljárás alkalmazását – a jelen ügyben a vámok visszatérítésére vagy elengedésére vonatkozó kérelmek konkrét vizsgálatára vonatkozóan. Ebből következően a fellebbező fél (a Common Market Fertilizers SA) helytelenül támadta meg a Bizottság konkrét komitológiai eljárás alkalmazása nélkül hozott egyedi döntéseinek jogszerűségét.

2007. október 23-i ítéletében (C-403/5. sz. „Fülöp-szigeteki határellenőrzési projekt” ügy) a Bíróság megsemmisítette a Bizottság azon határozatát, amelyben jóváhagyta a Fülöp-szigetek határainak biztonságára vonatkozó, az Európai Közösségek általános költségvetésének 19 10 02. sz. költségvetési tételéből finanszírozandó projektet. A Bíróság ítélete szerint, mivel a jogvita tárgyát képező határozat a terrorizmust és nemzetközi bűnözést érintő célkitűzésre vonatkozik, amely kívül esik a 443/92/EGK rendeletben foglalt fejlesztési együttműködés keretén, ezért a Bizottság túllépte a Tanács által a rendelet 15. cikkében ráruházott végrehajtási hatáskört.

2. A TEVÉKENYSÉGEK ÁTTEKINTÉSE

2.1 A bizottságok száma

A komitológiai bizottságok nem tévesztendők össze más szervekkel, különösen a Bizottság által létrehozott „szakértői csoportokkal”. Az utóbbiak a szakpolitikák előkészítésén és végrehajtásán dolgoznak, míg a komitológiai bizottságok a jogalkotási aktusok végrehajtásában vesznek részt. E jelentés kizárólag a komitológiai bizottságokkal foglalkozik. A komitológiai bizottságok számát a 2007. december 31-i állapotnak megfelelően, tevékenységi területenként határoztuk meg (lásd az I. táblázatot ). Összehasonlítás céljából megadtuk az előző évre vonatkozó számadatokat (2006. december 31-i állapot) is.

I. TÁBLÁZAT – A bizottságok száma összesen

Szakpolitikai terület | 2006 | 2007 |

Vállalkozáspolitika és ipar (ENTR) | 33 | 33 |

Foglalkoztatási, szociális ügyek és esélyegyenlőség (EMPL) | 8 | 4 |

Mezőgazdaság és vidékfejlesztés (AGRI) | 30 | 31 |

Közlekedés és energiaügy (TREN) | 36 | 35 |

Környezetvédelem (ENV) | 35 | 35 |

Kutatás (RTD) | 3 | 5 |

Információs társadalom és média (INFSO) | 12 | 9 |

Halászati és tengerészeti politika (MARE) | 4 | 4 |

Belső piac (MARKT) | 13 | 13 |

Regionális politika (REGIO) | 3 | 1 |

Adóügy és vámunió (TAXUD) | 10 | 11 |

Oktatás és kultúra (EAC) | 12 | 6 |

Egészségügy és fogyasztóvédelem (SANCO) | 16 | 17 |

Jogérvényesülés, szabadság és biztonság (JLS) | 15 | 21 |

Külkapcsolatok (RELEX) | 4 | 3 |

Kereskedelem (TRADE) | 12 | 12 |

Bővítés (ELARG) | 4 | 3 |

EuropeAid (AIDCO) | 15 | 9 |

Humanitárius segélyek (ECHO) | 1 | 1 |

Statisztika (ESTAT) | 8 | 9 |

Költségvetés (BUDG) | 2 | 2 |

Csalás Elleni Hivatal (OLAF) | 1 | 1 |

Információtechnológia (DIGIT) | 0 | 1 |

ÖSSZESEN | 277 | 264 |

2.2 A vélemények és a végrehajtási intézkedések száma

Az előző jelentésekhez hasonlóan ez a jelentés is átfogó számadatokat közöl a bizottságok által kiadott hivatalos véleményekről , valamint az ezek nyomán a Bizottság által elfogadott végrehajtási intézkedésekről (jogi aktusokról, igazgatási és finanszírozási határozatokról). Ezen adatok számszerűsítik a bizottságok konkrét „teljesítményét” (lásd a II. táblázatot ). A bizottságok 2007-ben összesen 2613 véleményt adtak ki (a 2006. évi 2 933-mal szemben); a Bizottság pedig 2 522 végrehajtási intézkedést fogadott el (a 2006. évi 2 862-vel szemben).

II. TÁBLÁZAT – A vélemények és végrehajtási intézkedések száma ( 2007)

Vélemények | Végrehajtási intézkedések | Vélemények | Végrehajtási intézkedések |

ENTR | 292 | 269 | SANCO | 343 | 331 |

EMPL | 14 | 14 | JLS | 27 | 23 |

AGRI | 963 | 963 | RELEX | 4 | 4 |

TREN | 41 | 39 | TRADE | 10 | 8 |

ENV | 65 | 62 | ELARG | 86 | 83 |

RTD | 57 | 57 | AIDCO | 388 | 388 |

INFSO | 37 | 36 | ECHO | 37 | 37 |

MARE | 30 | 29 | ESTAT | 29 | 18 |

MARKT | 11 | 8 | BUDG | 3 | 3 |

REGIO | 13 | 13 | OLAF | 0 | 0 |

TAXUD | 74 | 63 | DIGIT | 2 | 1 |

EAC | 87 | 73 |

Az egyes szakpolitikai területeken elfogadott nagyszámú végrehajtási intézkedés – mezőgazdaság (963), EuropeAid (388), egészségügy és fogyasztóvédelem (331), vállalkozáspolitika (269), kutatás (57), továbbá információs társadalom (36) – azt jelzi, hogy e területeken intenzív munka folyik a komitológiai eljárások révén a Bizottságra ruházott feladatok terén[6]. Az előző évvel összehasonlítva a mezőgazdaság és a kutatás területén csökkenés mutatkozik (az előbbinél a 2006. évi 1 576-tal szemben 2007-ben 963, az utóbbinál a 2006. évi 212-vel szemben 2007-ben 57 végrehajtási intézkedés áll).

[1] A melléklet a Bizottság szolgálatainak különálló munkadokumentumaként került előterjesztésre.

[2] A 2003. április 14-i 806/2003/EK tanácsi rendelet, a 2003. április 14-i 807/2003/EK tanácsi rendelet, a 2003. május 26-i 1105/2003/EK tanácsi rendelet, valamint a 2003. szeptember 29-i 1882/2003/EK európai parlamenti és tanácsi rendelet.

[3] HL C 255., 2006.10.21., 1. o.

[4] HL C 171., 2006.7.22., 21. o.

[5] http://ec.europa.eu/transparency/regcomitology/index_en.htm.

[6] Természetesen az elfogadott intézkedések száma önmagában nem jelzi a határozatok politikai, gazdasági vagy pénzügyi jelentőségét.